text:
Søgan – OM International
Operatión Mobilisatión (Operation Mobilisation) hevur sínar røtur heilt aftur til bønirnar hjá eini amerikanskari húsmóðir. Í 1950’unum byrjaði Dorothea Clapp trúgv at biðja fyri teimum lesandi í framhaldsskúlanum, har hon búði. Hon bað Gud brúka lívini hjá hesum ungu menniskjunum til signing fyri allan heimin. Og Gud svaraði bønum hennara! Mrs Clapp gav einum av næmingunum, sum seinni gav sítt lív til Harran á einum Billy Graham møti, eitt Jóhannesar Evangelium. Tann ungi maðurin var George Verwer, stovnari av OM og høvuðsleiðari í OM í nógv ár.
George og tveir vinir byrjaðu at møtast til regluligar bønarløtur. Teir vóru tyngdir av andaliga tørvinum í Meksiko. Í 1957 vóru teir tríggir vinir, sum seldu nakað av sínum ognum fyri at fáa pening til vega. Teir brúktu sína summarfrítíð til at býta út Jóhannesar Evangelium, og annan kristiligan lesnað í Meksiko. Hesir vinirnir hilda áfram við hesum tvey summur á rað.
Tá teir høvdu fingið sína útbúgving í 1960, ferðaðust George og vinir hansara til Europa. Teir byrjaðu at virka í Spania, har teir lutaðu gleðiboðskapin, og býttu út lesnað. Men arbeiðið at náa restina av Europa, tyktist so stórt.
George og lítla liðið hjá honum kendu, at ætlan Guds var at eggja samkomuni at náa allan heimin. Sum tey byrjaðu at luta sína visjón, vóru hundraðtals kristin, ið reageraðu. Hetta var byrjanin til Operatión Mobilisatión.
Í 1963 høvdu 2000 trúgvandi teknað seg til summarlið í Europa. Sama árið fóru fyrstu “ársliðini” til India og har um vegir og til muslimska heimin. Tey løgdu seg eftir at náa tey, ið ongantíð høvdu hoyrt gleðiboðskapin.
Slíkar einfaldar byrjanir hava myndað OM til hendan dag. Í dag eru yvir 5400 fólk við OM, tey arbeiða í fleiri enn 110 londum, har tey boða óbroytandi sannleika Guds til bókstaviliga “milliónir” av fólki hvørt ár.


c: text/html

text:
Liðugframleiðslan hjá Bakkafrost gevur hall í løtuni, men hetta broytir ikki okkara langtiðarætlan, har hendan framleiðslan er ein týðandi partur av okkara strategi, sigur Runi M. Hansen, nevndarformaður í Bakkafrosti.
Rakstrarúrslitið fyri fyrsta ársfjórðing hjá Bakkafrost var 335 milliónir krónur. Bæði alideildin og Havsbrún høvdu eitt gott úrslit, men liðugvøruframleiðslan vísir hall.
Regin Jacobsen, forstjóri á Bakkafrosti, sigur, at málið hjá Bakkafrost er, at umleið 40-50 prosent av aliframleiðsluni verða seld sum liðugvøra til fastar prísir.
- Søluavtalur fyri liðugvøru verða gjørdar fyri eitt tíðarskeið millum seks til tólv mánaðir. Bakkafrost hevur gjørt avtalu um sølu av liðugvørum fyri umleið 39 prosent av væntaðu tøkuni av laksi hjá felagnum fyri restina av 2017, sigur hann.
Hóast hall av liðugframleiðslu fyrsta ársfjórðing, so er sjálv virðisøkingin og tann langa virðisketan hjá Bakkafrost eitt eyðkenni fyri samtakið. Í nógv ár hevur Bakkafrost havt sum politikk, at liðugframleiðslan skal vera ein týðandi partur av virkseminum. Hetta ger, at avtalur um fastan prís í til dømis 12 mánaðir merkir, at fyritøkan ikki fær ágóðan av príshækkingum í tíðarskeiðnum. Hinvegin merkja fastprísavtalur, at vinningurin gerst góður, tá laksaprísurin lækkar.
Rúni M. Hansen, nevndarformaður í Bakkafrosti, sigur at liðugframleiðslan framhaldandi hevur stóran týdning í teirra strategi. Hetta hevur hann nevnt fleiri ferðir, millum annað á aðalfundinum hjá felagnum í apríl.
Rúni M. Hansen er nevndarformaður bæði í Bakkafrost og Havsbrún.
- Stór virðisøking fer longu fram í dag. Á stóra virkinum á Glyvrum, sum júst er tikið í nýtslu, koma 300 fólk at arbeiða við at virðisøkja laksin til hádygdarvørur. Á Havsbrún arbeiða 90 fólk, sum virðisøkja fisk og slógv til dygdar- og heilsugott fóður, sum ger føroyska laksin heilt serstakan, sigur nevndarformaðurin.
Hann leggur afturat:
- Tað er av alstórum týdningi, at vit sum felag framhaldandi menna okkum á øllum økjum. Bakkafrost hevur helst longstu virðisketu innan laksaaling og virðisøking úr aldum laksi í heiminum. Vit framleiða sunnar og vælsmakkandi dygdarvørur til altjóða marknaðin. Vit mugu alla tíðina leggja dent á eina burðardygga og kappingarføra framleiðslu gjøgnum alla virðisketuna, sigur Rúni M. Hansen.
Grein úr Dimmalætting farna vikuskiftið

robotstxt: allowed

filter: keep


text:
Fyrst hoyra vit eina samrøðu við Jeffrie Johannesen, Lamba, m.a. um hvat rørir seg í tí andaliga umhvørvinum har hann ferðast. Hetta er eitt innslag frá 17 ára føðingardegnum hjá Lindini, 21. jan. 2017. Síðani ringja vit til Joanita Zachariassen og hoyra um tríggjar Gospel & soul konsertir, ið hon saman við tónleikarum og back-sangarum úr Føroyum, fer at halda í “Tøting” í Gøtu, fríggjadagin 31. mars, kl. 21:00, í Reinsaríiðinum, Tórshavn, leygardagin 1. apr., kl. 20:00 og í Maggies, Nólsoy, sunnudagin 2. apr., kl. 20:00. Prísur kr. 150,00. Atgongumerkir kunnu keypast á: reinsariid.fo og gfestival.fo
Vertir: Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Ert tú so heppin at hava fingið ein merktan fisk, so vinarliga lat okkum merkið og fiskin. Tú fært góðan kiloprís fyri fiskin, umframt finningarløn og lutaseðlar, har tú verður við í einum árligum lutakasti um 12.500 kr.
Upplýsingar at lata við:
- Navn, bústað og kontonummar hjá innsendara
- Skip
- Positión
- Fiskidato
- Merkisnummar
Oyðiblað til merktan fisk fæst á Havstovuni ella kann takast niður her.
Um tað ikki liggur fyri at koma á Havstovuna við fiskinum, ber til at ringja til okkara á tlf. 35 39 00 ella skriva ein teldupost til This e-mail address is being protected from spambots. You need JavaScript enabled to view it. . So finna vit eina loysn.
Samsýningin er bæði peningur og lutaseðlar. Fyri eitt vanligt spagettimerki fáast 50 kr. og 1 lutaseðil, og um fiskurin eisini verður latin Havstovuni, fáast 125 kr. og 3 lutaseðlar, umframt kiloprísur fyri fiskin. Fyri goymslumerki fáast 125 kr. og 1 lutaseðil, og um fiskurin eisini verður latin Havstovuni, fáast 375 kr og 3 lutaseðlar, umframt kiloprísur fyri fiskin. Lutakast er hvørt heyst um 12.500 kr.
Merkt fiskasløg
Seinastu árini hevur Havstovan merkt tosk, hýsu, havtasku, svartkalva og kalva.
Sløg av merkjum
Merkini eru ymisk, men vanligast eru appelsingul ”Spagetti”-merkir, har merkið verður skotið í ryggin á fiskinum og situr uttaná.
Goymslumerkir verða innopererað, antin í ryggin (havtaska) ella í búkholuna (toskur). Í báðum førum situr merkið innvortis, meðan ein gulur gummitráður hongur uttaná.
Fremmand merkir
Um merkið ikki er av føroyskum uppruna, kann tað eisini latast Havstovuni. Vit senda upplýsingarnar um merkið og fiskin víðari til viðkomandi granskingarstovn.


text:
Allir finalistarnir í ársins Miss Universe-kapping verða í kjóla frá føroyska sniðgevanum Lailu av Reyni.
Kjólasniðgevin Laila av Reyni hevur veruliga sligið sítt navn fast í umhvørvinum kring vakurleikakappingarnar bæði sum sniðgevi av kjólum og sum partur av toyminum, sum stendur fyri fyrireikingunum av tí lokalu donsku kappingini.
Leygarkvøldið 14. mai kl. 20:00 verður stóra finalan í Miss Universe, Miss Earth og Miss International Denmark 2016 í Keypmannahavn.
Allir 15 finalistarnir verða aftur í ár í kjóla frá Lailu av Reyni, sum hon hevur sniðgivið til høvið. Eisini verða fleiri av hennara kjólum at síggja á tí reyða teppinum sama kvøldið.
Sangurin “Cover” frá nýggjastu útgávuni, “Stay” hjá Lailu av Reyni, er eyðkennislagið fyri Miss Universe Denmark 2016 og skal framførast av Lailu av Reyni sjálvt finalukvøldið.
Við sær til stóra kvøldið hevur hon tónleikapartnaran, Kristoffur Mørkøre, og backstage álitisdamuna Anniku Meisonsdóttir Mellemgaard. 'Ein stór tøkk til Loftbrúgv.fo og Faroe Express sum hava verði trúfastir stuðlar aftur í ár.


text:
Vit gerast tað vit eta
Orðatakið, at tú gerst tað tú etir, er ikki tikið burtur úr ongum, tí øll gransking vísir, at soleiðis er taðFyri haldarar
Tá Henrik Cavling kollvelti norðurlendskan journalistikk
Navnið Cavling kenna tey flestu orsakað av Cavling-virðislønini, sum er størsta journalistiska virðislønin í DanmarkFyri haldarar
Hillsong London vitja í mars
Hillsong er vorðið kent runt allan heimin – serliga er tað tónleikurin, ið fyllir nógv hjá teimum.
Bakkafrost: Vóru júst komin úr Fiskavirkisskipanini
Uppsøgdu fólkini á Bakkafrost vóru júst komin úr Fiskavirkisskipanini, nú tey vórðu uppsøgdFyri haldarar


text:
Velti bøurin á Stóru Dímun var í forðum verdur 13 merkur í silvuri. Tí eru 13 merkur í jørð á Stóru Dímun.
les um virðisgrundarlagið í grein hjá Arna Thorsteinsson, sum stendur í bókini Hagar og seyðamark, sum kom út fyri jól 2008.
Stˇra DÝmun
Markatalsbygdin Stˇra DÝmum er mett til 13 merkur, sum °ll er landsj°r. Ta eru 0,20 ferkilometrar pr. m°rk og er ßseyatali 450. Hetta svarar til 187 ßseyir ß m°rkina ella 333 ßseyir pr. ferkilometur. Ta svarar eisini til, at 0,6 hektar eru undir hv°rjum ßseyi.
Bˇndagarurin ß Stˇru DÝmun (mynd: Robert Magnussen)


text:
Týsdagin eftir valið eru Mandarinur á skránni. Gleðið tykkum til fyrsta georgiska filmin í Føroyum, Mandarinur. Tá hesin er vístur, hevur Filmsfelagið víst allar teir 5 filmarnar, sum í ár vóru í uppskoti at vinna Oscarvirðislønina sum besti útlendski filmur, Best Foreign Language Film. Tað er nýtt persónligt met, sum tey siga í svimjingini. Oscartilnevndu filmarnir, sum hava verið vístir í Filmsfelagnum í ár, eru pólski Ida, sum vann, russiski Leviathan, móritanski Timbuktu og argentinski Wild Tales. Tilsamans 5 fantastiskir filmar, sum geva okkum livandi innlit í filmsgerð í fjarum londum, ið øll hava eina ríka filmsmentan og livandi filmsídnað.
Mandarinur er ein humanistiskur krígsfilmur, sum uttan himpr fær fult stigatal í danska Berlingaranum. Omanfyri er ein eksotisk plakat, sum lýsir humanistiska krígsfilminum úr Abkasia í Georgia, sum hevur vunnið friðarvirðisløn i Jerúsalem. Betri orsøk at fara í biograf er neyvan at finna á heystskránni hjá Filmsfelagnum. Njótið Mandarinur eftir løgtingsvalið í Havnar Bio 2. september kl 20. Tað er gott, sigur góðskumerkið hjá Filmsfelagnum, sum Ole Wich teknaði.


text:
Ja, hvør skuldi trúð tí? Hon ber seg so væl sum ein 60 ára gomul. Snakkaði við Tordis fyri jól, tá segði hon, at hon visti ikki petti, um hon fór at halda nakað. Og so jú jú, uppi hjá Hallu og Kenneth var døgurði og kaffi at fáa. Stuttligt at síggja familjuna. Sjálvt um vit eru nógv eldri enn onkuntíð, eru vit enn systkinabørn. Og sjálvandi vóru eisini systkinabørn úr Snikkarastovuættini eisini. Magna kom við til at lækka meðalaldurin nakað.
Eilif Samuelsen fortaldi um eina dramatiska hending í báti, eg veit ikki um hann hevði fingið ein stóran kalva á ella hemara kanska. Men eg haldi ikki tað var ein brimil, tað var í einari aðrari søgu.
Tað var so sera hált at ganga í dag, serliga undir berginum í Hoydølum, so Símun og Sigrid høvdu havt eina váðaferð.
Tað er fyrstu ferð eg eri inni hjá Hallu og Kenneth, tað var stuttligt at síggja, hvussu tey búgv og njóta teirra blíðskap. Takk fyri meg!


text:
Apr 19, 2016
Arbeiðið
Fleiri halda, at nú ið eg eri ikki í Hoydølum, nú eri eg givin at arbeiða. So er ikki, eg gangi í skúla enn sum fyrr
Eg var so heppin, at tað var brúk fyri mær í Kvøldskúlanum í Havn, har tey byrjaðu eitt nýtt slag av skeiði fyri útlendingar, ein meiri intensivt skeið við fleiri tímum um vikuna, enn tey høvdu boðið út fyrr. Eisini er undirvísingin fyrrapart ikki um kvøldið.
Næmingarnir í flokkinum eru úr hesum londum Filipsoyggjum, USA, Onglandi, Indonesia, Brasilia, Noreg, Keny, Serbia og Singapore. Henda myndin er tikin ein dag, tá ið vit høvdu gestir úr kvøldholdinum hjá Guri Tórsdóttur. Vit høvdu spurnarkapping.
Eg var so heppin, at tað var brúk fyri mær í Kvøldskúlanum í Havn, har tey byrjaðu eitt nýtt slag av skeiði fyri útlendingar, ein meiri intensivt skeið við fleiri tímum um vikuna, enn tey høvdu boðið út fyrr. Eisini er undirvísingin fyrrapart ikki um kvøldið.
Næmingarnir í flokkinum eru úr hesum londum Filipsoyggjum, USA, Onglandi, Indonesia, Brasilia, Noreg, Keny, Serbia og Singapore. Henda myndin er tikin ein dag, tá ið vit høvdu gestir úr kvøldholdinum hjá Guri Tórsdóttur. Vit høvdu spurnarkapping.
Skrivað hevur Bergljót klokkan 17:29
Subscribe to: Post Comments (Atom)


text:
Onkuntíð er spennandi at vita, hvussu nær tú kanst sleppa at taka myndir av eini stjørnu. Henda myndin av Glen Campbell er tikin í Hammersmith í London í 2006 við einum Panasonic lummamakera. Nú er hann 78, demensraktur, og sigur farvæl við sanginum I'm Not Gonna Miss You, ið samstundis er ein nemandi frágreiðing um Alzheimer.
Ofta er bannað at taka myndir tá konsertir eru. Bert innskrivaðir fotografar sleppa at taka myndir fyri ávís bløð, og bert tá konsertin byrjar. So skulu teir út. Tí er freistandi hjá fjepparum at finna markið, og royna at taka myndir allíkavæl, uttan at verða blakaður út. Einaferðina stóð eg bara fáar metrar frá Paul McCartney og sang kór til Let it Be. Tað var stórt. Men einki kamera varð at goyma løtuna. Kendi meg sum tann, ið misti heimsins størsta laks. Men ráð eru fyri tí. Í Viborg latst eg tosa í fartelefon og gekk mær heilt upp til pallin. Nonsjalant setti eg Sony telefonina á kantin og við honum sum undirlagi, tók eg myndina av Hank Marvin. Óbetalilig í mínum savni. Tað var meðan Shadows høvdu teirra Farwell Tour, eins og Glen Campbell. Kanska sigur tað eitt sindur un aldurin eisini. Í báðum førum varð eg rikin burtur við hóttan um at verða settur á dyr. Men filmin kundu tey so ikki krevja rullaðan út úr kameranum. Talgilda staðfestingin varð goymd á eini flís í cyberspace...


text:
Landsskjalasavnið fer í summarfrí 24.07 – 06. 08 2017
Eins og undanfarnu árini, steingir Landsskjalasavnið í tvær vikur um mánaðarskifti juli-august. Seinasti upplatingardagur áðrenn summarfrí verður fríggjadagin 21. juli. Latið verður upp aftur mánadagin 7. august. Í hesum tíðarskeiði avgreiðir Landsskjalasavnið heldur ikki fyrispurningar.
Fyrispurningar kunnu sendast til [email protected], sum so verða avgreiddir skjótast til ber, eftir at Landsskjalasavnið letur upp aftur.
Øllum verður ynskt eitt gott summar.
Vinaliga
Landsskjalasavnið


text:
Ísland skoraði eitt avgerandi mál í síðsta sekundi, so at teir vunnu 2-1. Harvið hevur Ísland í sínari fyrstu roynd í einum endaspæli tryggjað sær at spæla í 8. partsfinaluni. Eitt ótrúligt bragd er eydnast. Landið við einans 300.000 fólkum hevur sett stórar tjóðir til viks og er komið víðari.
Teir íslendsku leikararnir skriva søgu, hvørja ferð teir spæla, og nú fáa teir ein dreymadyst. Úrslitið ger, at Ísland skal spæla 8. partsfinaluna móti Onglandi, har fleiri íslendskir spælarar hava gjørt um seg millum ár og dag. Tað kundi næstan ikki verið betur. Mótstøðan kann tykjast ræðandi, men tað er neyvan nakað, sum kann ræða íslendsku garparnar.
Ísland hevði annars úr at gera, og leikararnir vóru ógvuliga troyttir til endans. Teir vardu seg sum rættir víkingar allan seinna hálvleik, og teir brúktu øll tey vápn, sum teir høvdu.
Ísland legði seg á odda við máli, sum Bøðvardsson skoraði í fyrra hálvleiki. Ísland var betra liðið hendan hálvleikin, og Eysturríki, sum skuldi vinna, vísti ikki, at tað kundi hótta Ísland. Eysturríki fekk tó møguleika at javna fyri hálvleik, men teir brendu brotssparkið, sum eisini var heldur tunt.
Í seinna hálvleiki var Eysturríki væl betri, og kreftirnar hjá Íslandi skuldu veruliga standa sína roynd. Allan seinna hálvleik vardi Ísland manniliga tann javnleikin, sum eisini hevði fingið teir víðari. Men tað var vandamikið, tí ein ósigur merkti au revoir til Frakland á hesum sinni.
Og so hendi tað, sum gjørdi hetta ævintýrið mest sum fullkomið fyri Ísland. Tá ið Eysturríki blakaði alt fram í doyggjandi sekundunum, fekk Ísland bráddliga eitt mótálop langt inni í yvirtíðini.
Ísland vinnur bóltin, og Theódór Elmar Bjarnason rekur í fullari ferð á einum hálvum vølli fyri seg sjálvan. Hann fer heilt fram í brotsteigin, har hann finnur innskifta Arnór Ingva Traustason við handaru stong, og hann setir bóltin trygt í netið. 2-1 og ævintýrið er fullkomið.
Alt Ísland er á gosi, og teir 30.000 íslendingarnir í Fraklandi - 10 prosent av øllum íslendska fólkinum - eru í sjeynda himni.


text:
Hetta passar so sera væl, tá man mungar eftir morgunbreyði ein leygarmorgun og býr í Kollafirði.
Fastirsa var komin at vitja, og hevði ligið nátt. Tær báðar frellurnar høvdu hugnað sær óført, dótturin og systkinabarnið úr Vestmanna. Og tá man kemur til fastur, so má fastir gera okkurt eyka lekkurt burturúr og vera eyka blíð.
So leygarmorgun, tá báðar komu inn og vaktu meg av berum hungri, fór eg upp at gera morgunmat.
“Mamma, góða kunnu vit fáa rundstykkir?”
“Gott hugskot, mamma skal fara at keypa. Og kanska “nøtte” eisini? Eftirsum vit hygga?”
“Ja! og juice mamma!”
So mamman fór.
Komin út í bilin, leit eg at klokkuni. Frata, hon er 09.30. So er ivasamt um nakað er eftir har frammi. (Leggið til merkis, at talan er um klokkan 09.30 og ikki, sum ein kanska skuldi trúð, klokkan 21.30)
Framkomin til bensinstøðina, sá eg onkrar bilar koyra har frá, onkur kom út við einum fransbreyði undir arminum. Gud viti um tað var tí, at onki av hinum var eftir.
Ongin stóð við diskin. Men ein dama stóð har yviri við kølidiskin og fylti sær okkurt í kurvina. Tað lógu nøkur fá morgunbreyð eftir í kurvini aftanfyri diskin. Eg mátti bara stilla meg har, hóast eg skuldi keypa alt møguligt annað. Tað krevur eitt ávíst snildi, skilja tit. Tí vissi eg fyrst fór eftir juice og diverse, so kundi eg risikera, at daman keypti hasir seinastu bollarnir beint undir nøsini á mær, tá krambakvinnan kom út aftur av lagrinum.
Har kom hon.
“Ja, eg ætlaði at fáa 10 blandaði morgunbreyð.”
Eg sá hvussu hon taldi, meðan hon fylti í. Tað gekk. “Eg fylli líka okkurt annað í kurvina,” segði eg og gekk yvir til kølidiskin.
Hin daman kom nú yvir til keypsdiskin. “Hetta, og so 10 morgunbreyð eisini.”
Krambakvinnan leit syrgin at henni og segði, at hon bara átti 4 eftir.
Eg kendi ein sigursdans leika í, inni í búkinum!
Heimkomin dekkaði eg borð, og reypaði hart um, at eg hevði fingið tey seinastu rundstykkini sum vóru, og hin konan tíverri var ov sein!
Miðlingurin hugdi at mær við einum syrgnum eygnabrá. “Kundi tú ikki havt latið hina konuna fingið helvtina?”
“Ha? Also, so hevði ikki verið nokk til okkum.”
“Nei, men so høvdu øll fingið eitt sindur.”
Skuldi eg nú hava ringa samvitsku um, at eg ikki var so mikið at mær komin at vilja deila við tey, ið ikki fingu sín part, bara tí at bensinstøðin ikki bakaði nokk? Eg, sum ordiliga hevði planlagt mín fong, tí eg visti hvussu ringt tað var at fáa fatur á, ein leygarmorgun?
Men soleiðis trúgvi eg, at fleiri hugsa. Soleiðis er tað bara her norðuri, sein kúgv fær onki gras, so her ræður um at vera “først til mølle”. Kundi eisini verið herligt, vissi tað var nokk til øll, eisini okkum kýr, ið vakna eftir klokkan 09.30 :)
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Gunnar í Liða fær ikki viðhald í kæruni hjá sær til Vinnukærunevndina um, at formansvalið í Ognarfelag Tryggingartakaranna var í lagi.
Tað hevur Vinnukærunevndin boðað honum, Jákupi Egholm Hansen og Jan Müller frá í brævi, sum Dimmalætting hevur fingið innlit í.
Sambært brævinum er orsøkin, at teir tríggir ikki longur eru limir í nevndini í Ognarfelagnum, og tí eru teir ikki partur av málinum. Tað hevur so aftur við sær, at avgerðin hjá Skráseting Føroya fyrr í ár um at ógilda formansvalið er endalig.
Tá nevndin skuldi skipa seg eftir aðalfundin í Ognarfelag Tryggingartakaranna í fjør, stóð á jøvnum millum valevnini. Í tí sambandi valdi Gunnar í Liða at brúka sítt mandat sum formaður, sum gav honum tvær atkvøður, tá tað stóð á jøvnum.
Sambært flestu løgfrøðingum var mannagongdin røtt, eisini sambært kenda danska løgfrøðinginum Erik Werlauff, sum er viðurkendur fyri sína vitan um felagslógina.
Men Skráseting Føroya var ikki samd í hesari niðurstøðu og kom fyrr í ár við síni egnu niðurstøðu í málinum, har kravt var, at valið skuldi ganga umaftur. Og stóð á jøvnum, skuldi lutakast vera.
Tá valt var, stóð á jøvnum millum Gunnar í Liða og Arna Brattaberg, og so var lutakast. Tað lutakastið vann Arni Brattaberg, sum tí gjørdist nýggjur formaður.
Tann leiklutin hevur hann enn, tí tá aðalfundur var í ár, mistu bæði Jan Müller og Jákup Egholm Hansen sessin í nevndini, og eftir aðalfundin valdi Gunnar í Liða at siga seg úr nevndini.
Tað var kanska ikki tað snildasta, ið hvussu er, tá hugsað verður um kæruna, tí avleiðingin var millum annað, at Vinnukærunevndin vísti málinum frá sær.
Tað merkir so aftur, at støða ongantíð verður tikin til sjálvt innihaldið í kæruni, men tað merkir eisini, at málið um formansvalið eftir aðalfundin í 2014 er endað.


text:
- Eru kanska fleiri føroysk feløg, sum vilja fylgja Bakkafrost til Oslo?
Soleiðis spyr Per Eikrem, samskiftisstjóri hjá Oslo Børs, í einari innbjóðing, nú norski partabrævamarknaðurin kemur á vitjan. Í morgin, mikudagin 22. juni, hevur Oslo Børs bjóðað føroyskum vinnulívi til eitt seminar um, hvussu feløg kunnu gagnnýta kapitalmarknaðirnir til vøkstur og menning.
Bakkafrost er nú vorðið nummar 16 á listanum yvir tey feløg, sum klára seg best á partabrævamarknaðinum í Oslo við einum marknaðarvirði á 14,9 milliardir krónur. Og tað er Bakkafrost, sum Oslo Børs dyrgir við, nú teir eru í Føroyum og royna. Tí Bakkafrost er vorðið eitt væl umtókt partabræv og hevur havt ógvuliga góð ár á Oslo Børs.
- Síðan Bakkafrost varð skrásett á Oslo Børs í 2010, hevur føroyska felagið klatrað inn á listan yvir tey størstu feløgini á partabrævamarknaðinum Marknaðarvirðið er vaksið við 780 prosentum, úr 1,7 til 14,8 milliardir krónur. Samstundis hevur felagið goldið út 1,4 milliardir krónur í vinningsbýti til sínar parteigarar. Harvið hevur felagið skapað 14,5 milliardir krónur fyri sínar parteigarar, sigur Oslo Børs.
Oslo Børs er heimsins størsti partabrævamarknaður fyri føði úr sjónum.


text:
Hans-Georg Beyer er týskur alisfrøðingur við serkunnleika innan gransking í varandi orku. 16. desember í fjør varð hann settur í starv á Fróðskaparsetri Føroya fyri at menna gransking og útbúgving innan varandi orku. Nýsetti professarin hevur starvsroyndir úr Týsklandi, Brasilia og Noregi.
Sum siður er, tá ið professari verður settur, so verður skipað fyri professarafyrilestri mikudagin 22. mars kl. 15. Fyrilesturin verður í Ovastovu, og evnið verður gagnnýtsla av vindorku – um søguna, um aktuellu støðuna og um framtíðina, upplýsir Fróðskaparsetur Føroya.
Hans-Georg Beyer
Meira um fyrilesturin kann lesast HER


text:
Lágdeildin og miðdeildin úti í góða kavaveðrinum
20. Jan 2018
Lágdeildin og miðdeildin vóru eisini úti og skreiddu í góða kavaveðrinum.Vit vóru við heyggjarnar oman fyri har sum Birgit, lærarin býr.Tá ið vit komu aftur...
les meir
Hádeildin skreiðar í góða kavaveðrinum
19. Jan 2018
Í góðveðrinum í dag hava øll í skúlanum verið úti og skreitt. Hádeildin skreiddi oman fyri svimjihøllina. Tað bleiv til nógvar túrar hjá summum,...
les meir
Foreldraviðtalur í 9. flokki
18. Jan 2018
Foreldraviðtalur í 9. flokki verða mánadagin, 22. januar. Yvirlit yvir tíðirnar er viðfest. ...
les meir
Út í kavan at skreiða
18. Jan 2018
Fríggjadagin 19. januar fara allir næmingar skúlans út at njóta vakra kavaveðrið.Øll skulu vera ílatin góð og heit klæði og hava sledu og skúlatasku við.(myndin...
les meir
Felags foreldrafundur týskvøldið 23. januar
14. Jan 2018
Skúlastýrið skipar fyri felags foreldrafundi týskvøldið 23. januar kl. 19.00 til uml. kl. 21.00.Skráin fyri fundin er hendan: 1. Vælkomin. 2. Skúlastýrisformaðurin leggur ársfrágreiðingina fram. 3. Fyrilestur...
les meir
Starvslýsing til svimjihøllina í Kollafirði
12. Jan 2018
Søkt verður eftir starvsfólki til svimjihøllina, sí viðfestu lýsing. ...
les meir
Innskriving av næmingum til 1. flokk skúlaárið 2018/2019
10. Jan 2018
Foreldur ella verjar, ið ætla at lata barn/børn fødd fyri 1. januar 2012 í 1. flokk í Tórshavnar kommunalu skúlar næsta skúlaár, kunnu nú skriva...
les meir
Myndir frá jólaframførsluni og jólafestini 2017
23. Des 2017
...


text:
BankNordik stuðlar menningini av Havnar Badmintonfelag
ítróttur13-07-2017 - 15:37 - Jóanis Nielsen
Nú leikárið hjá Havnar Badmintonfelag er av, hevur nevndin lagt til rættis eina menningartilgongd, sum inniber at styrkja ungdóms- og barnahópin hjá felagnum. Seinnu árini hevur verið góð tilgongd til badmintonítróttina í Havn, og arbeitt hevur verið fram ímóti at fáa ein breiðari hóp av teimum ungu í U11 og U13 aldursbólkunum. Umframt ein stóran hóp av okkara egnu góðu venjarum hevur felagið sett útlendskan høvuðsvenjara, Paulo Pinheiro úr Portugal, til tess at styrkja venjingina fyri bæði ungdóm og vaksin.
"Tað kann møguliga tykjast serstakt, at seta fokus á barnahópin, men hetta skal síggjast í ljósinum av langtíðarætlanini í felagnum, og um vit í framtíðini skulu síggja fleiri HBF leikarar á besta liðnum, er tað her vit skulu seta inn, Við longda samstarvinum við BankNordik, kunnu vit fara inn í hesa menningartilgongd, og tað eru vit sera takksom fyri”, sigur formaðurin Regin Hammer.
Ungdómurin hjá Havnar Badmintonfelag er eisini í menning, og fáa tey góð úrslit í kappingum bæði í Føroyum og uttanlands. BankNordik hevur somuleiðis verið við í hesi menningini.
"Vit fegnast um at kunna leingja um góða samstarvið við Havnar Badmintonfelag. Felagið er í einari spennandi tilgongd og ger eitt stórt arbeiði fyri at styrkja um barna- og ungdómshópin. Vit eru fegin um at stuðla framhaldandi menningini av felagnum og gleða okkum at fylgja teimum í komandi kappingarári," sigur Turið F. Arge, privatkundastjóri í BankNordik.
Harumframt hevur Havnar Badmintonfelag sett í verk eina royndarverkætlan í samstarvi við Parasport Føroyar (fyrrv. ÍSB) og Badmintonsamband Føroya. Talan er um Para-badminton. Høvuðsvenjarin hjá felagnum, Paulo Pinheiro, hevur royndir innan Para-badminton, ið er badminton fyri fólk, ið bera fysiskt brek. HBF fegnast um hetta samstarv, tí Para-badminton er er ein ítróttargrein, sum ger seg galdandi uttanlands, og verður sostatt eisini ein ítróttargrein til Para Olympisku leikirnar í Tokyo 2020.
Havnar Badmintonfelag sær fram til eitt spennandi leikár við nýggjum og spennandi avbjóðingum, og takkar BankNordik fyri at vilja vera við á ferðini saman við okkum.


text:
David Lorentzen
Seinastu 3 árini er danin David blivin viðurkendur fyrilestrahaldari innan sosialar miðlar. Dagliga ráðgevur hann smærri og stórum fyritøkum, hvussu tey kunna brúka sosialar miðlar til at skapa málrættað úrslit. Eisini arbeiðir hann sum ráðgevi fyri samskiftisfyritøkuna Kindly.
Niclas Heri Jákupsson
Niclas Heri er stjóri og eigari á fyritøkuni Fegin, ið hevur 6 ár á baki. Umframt at halda fyrilestrar og skeið um sølu og meirsølu, hevur hann seinastu árini arbeitt við at styrkja og menna søluliðið á fleiri fyritøkum kring landið. Niclas Heri hevur tætt samstarv við fyritøkuna Navitas og samskipar saman við henni Ársins søludag.
Allan Dalsgarð
Allan hevur seinastu 11 árini arbeitt sum ráðgevi innan strategi og marknaðarføring, harav 5 ár sum stjóri á Sendistovuni. Hann er útbúgvin cand.mag. í miðlafrøði og starvaðist eitt tíðarskeið sum miðlaleiðari í Kringvarpinum. Eisini er hann eigari av Spyr.fo og SAVNA.
Bárður Eklund
Bárður er eyðkendur fyri síni evni handan myndatólið og talgilda heimin. Hann er útbúgvin fotojournalist og hevur starvast á m.a. BT, Urban, Berlingske Media og Kringvarpinum. Bárður starvast í dag sum talgildur marknaðarleiðari á VisitFaroeIslands.


text:
Cider
Cider er ein drykkur, sum er geraður við fruktmosi. Tað fæst í nógvum ymsum smakkum, alt eftir hvør frukt verður nýtt. Drykkurin verður ofta nýttur í staðin fyri øl ella vín. Alkoholinnihaldið er umleið tað sama sum í øli, millum 2 og 8,5 %, meðan framleiðsluhátturin minnir um freimleiðsluna av víni. Ósemja er um upprunan, men seinastu árini er cider vorðið alsamt betur umtókt. Kendasta slagið her um leiðir er helst Sommersby, sum Carlsberg framleiðir. Tað eru tó fleiri ymisk sløg av cider, sum kunnu njótast til ymisk høvi. Umframt at vera ein long drink, kann Cider eisini njótast sum aperitif. Turt cider er vælegnað í staðin fyri hvítvín og søtt cider fyri dessertvín. Tað dýra, turra Vintage cider kann nýtast ístaðin fyri Champagne.


text:
Sjóvinnustýrið boðar í skrivi frá, at M/V FURE NORD er ársins skip í 2016. Nummar tvey gjørdist M/V NORTHERN OCEAN og nummar trý varð M/V Saeborg.
Sjóvinnustýrið gevur eina ferð um árið heiðursmerki til skip undir føroyska flagginum, sum kann vísa á serliga góð úrslit innan skiparakstur og trygd í undanfarna ári.
Skipið við besta rakstrarúrslitinum verður funnið við at hyggja at úrslitum við ongum feilum, tá PSC eftirlit er umborð, og tey verða tald og lønt eftir einari torleikaskipan, sum geva ymisk stig. Umframt hetta verður eisini hugt eftir, um feilir eru, tá sýn er umborð á skipunum og somuleiðis verður atlit tikið til, hvussu stendur til við klassaskjølum í sambandi við góðkenning av skipum.
Krøvini til skiparakstur í dag eru sera høg, og eftirlitini eru samsvarandi strong. Skipari, rakstrarfeløg og ábyrgdarpersónar mugu tí altíð vera eitt fet frammanfyri eftirlitsmyndugleikarnar og kunna vísa á, at øll viðurskifti eru í lagi. T.e. at sáttmálar, skips- og manningarskjøl eru dagførd og til taks, og at allir millumtjóða- og altjóða sáttmálar verða hildnir. Eisini skal skipið til eina og hvørja tíð hava røttu trygdarútgerðina umborð og vera til reiðar at fáa vitjan av sýnsfólki.
Sjóvinnustýrið leggur stóran dent á, at skip í FAS eru væl rikin og trygg. Góð rakstrarúrslit eru við til at vaksa um virðingina fyri føroyska flagginum, og gevur hetta afturljóð á tann hátt, at flaggið fær eina góða plasering á hvíta listanum hjá Paris MoU. Hetta hevur aftur eitt jaligt árin á avleiddu vinnurnar, sum standast av virkseminum í FAS. Sjóvinnustýrið sendir regluliga út tíðindaskriv við týðandi upplýsingum til skipini.
Hetta er fjórða árið, at Sjóvinnustýrið hevur kosið ársins skip. Vinnarar undanfarnu árini hava verið Northern Ocean í 2015, Norrøna í 2014 og Nordjarl í 2013.


text:
Danski orkumálaráðharrin, Lars Christian Lilleholt, verður eitt av høvuðsnøvnunum á orkuráðstevnuni, “Frá olju til vind”, sum Sambandsflokkurin skipar fyri, fríggjadagin 7. apríl, á Østrøm. Har fer hann at umrøða orkupolitikkin í Danmark og ES, sigur Sambandsflokkurin í skrivi sent miðlunum.
Lars Christian Lilleholt hevur verið orkumálaráðharri í Danmark síðan 2015 og fer at umrøða danska orkupolitikkin og hvørji politisk mál eru i Danmark og ES innan orkuøkið.
Danmark hevur seinastu 40 árini megnað at lagt sín orkutørv um frá at verða djúpt tengt at oljuni frá Miðeystri til at vera eitt av grønastu og mest orkueffektivu londunum í heiminum.
Samstundis er samfelagsligi týdningurin av orkusektorinum alsamt vaksin og altjóða áhugin fyri donskum orkuloysnum er sera stórur.
Úrslitini innan orkuøkið í Danmark seinastu 40 árini eru skapt í einum neyvum samspæli millum politisku skipanina og vinnuna, har politisku avgerðirnar á orkuøkinum hava megnað at skapt røttu karmarnar fyri eini menning á heimamarknaðinum og vinnan hevur megnað at brúkt karmarnar fult út.
Á orkuráðstevnuni fer landsstýriskvinnan í orkumálum, Sirið Stenberg, eisini at taka lut og røða um, hvørjar politiskar ætlarnir Landsstýrið hevur á orkuøkinum.
Umframt Lars Christian Lilleholt, orkumálaráðharra í Danmark, og Sirið Stenberg, landsstýriskvinnu í orkumálum, fer Thomas Nolsøe Danielsen, formaður í orku-, veitingar- og klimanevndini hjá Fólkatinginum, at taka lut og røða um orkupolitikkin í Danmark og ES.


text:
So var hon her, árliga jólaavbjóðingin.
Tá man skal hygga sær saman sum familja, er onki meiri natúrligt enn at seta seg at flætta jólastjørnur. Syrg fyri at hava sterkt gløgg afturvið til tey, sum hava stutt fjús…
Á hvørjum ári geri eg eina roynd og eri sannførd um, at hesa ferð fer tað at eydnast, men júst sum undanfarin ár standi eg við einum ellibita av strimlum, sum einamest líkjast einum eiturkoppi í havsneyð. Tað er til at blíva klikkað av!
Børnini vita tað væl, so tey bíða við at biðja meg seta meg, til tey vita, at pápin eisini er í nærheitini. “Eg haldi, at vit mugu hava babba at hjálpa okkum, mamma. Hann dugur eitt lítið sindur betur enn tú. Men øll duga ikki alt mamma, og tú ert fitt”, letur í tí yngstu.
“Í ár elskaða, í ár fer mamma at duga, bíða bara.”
Hvør “åndsbolli” hevur gjørt hesa vegleiðingina?
Klip fire strimler. Fold dem dobbelt og saml dem som vist. (So far so good).
Den øverste halvdel af hver strimmel foldes fremover. Eg líti at tekningini. Sum eg dugi at síggja, so sær fremover út sum bagover.
For at låse alle fire strimler, stikkes den første strimmel under den første. Ja ok? Har verður onki læst. Har er onki at stinga innundir. Tey duga gott nokk ikki serliga væl at gera vegleiðingar, hasi fólkini…
Maðurin er liðugur við sína fyrstu.
“Mamma, tú kanst eisini bara binda, ella okkurt, so hjálpir babba okkum bara”, sigur tann yngsta.
Hmm, ikki gott fyri mín stoltleika hetta her. Eg skal! Eg skal klára hetta í ár!
– Tú, also, hví fái eg ikki læst hendan strimmilin? Her er onki at stinga innundir, sum tekningin vísir.
“Tú hevur heldur ikki gjørt eftir tekningini.”
Tey kundu bara havt gjørt vegleiðingina, so fólk skilja hana...
Der er nu blevet en lang og en kort strimmel, i hver retning. Den korte til højre bøjes bagover i en vinkel.
Aftur hatta bagover.
Bíða nú, nú fangi eg okkurt her. Og tjuhey, so havi eg gjørt fýra hjørn, vendi stjørnuni og geri hini fýra. Píka, eg havi knekkað koduna!
But then again, nú skulu “topparnir” gerast.
Den strimmel som vender nedad foldes bagover drejes rundt og stikkes igennem som vist.
Nú gekk tað akkurát so gott. Eg dugi ikki at síggja á myndini, hvat tað er fyri ein endi sum skal stingast hvar, har eru so nógvir, og eyguni duga ikki at sortera ímillum alt óruddið. Tað er ófatiligt, sum hetta er ólogiskt fyri meg! Eg finni útav at hekla, at binda, at baka og ymiskt annað, men hetta! (Men gløggið smakkar væl og svirrar).
Eg leggi hana til síðis, mína hesa ársroynd, og reisist.
“Man kann gott eisini gera hana sum tú hevur gjørt, mamma, man sær gott, at hatta næstan er ein stjørna.”
Og soleiðis er tað, at ein “næstan stjørna” verður útgjørd við tráði og verður hongd upp ímillum hinar, sum ein staðfesting av, at enn eitt ár er gingið, og at jólini koma aftur í ár, um eg dugi at flætta stjørnur ella ei.


text:
Nýggj skipan við mánaðarkortum!
Næmingar skúlans, ið hava mánaðarkort, skulu fara á Farstøðina í Havn – við kortinum. Tá ber til at “fylla á”, at næmingar ferðast ókeypis í hálvt ár. Í skipanini á Ternuni, telja dagarnir síðani niður ein mánaða í senn, meðan hinir óbrúktu mánaðirnir standa og bíða. 1. desember verður síðani fylt á aftur.
Teir næmingar, ið ikki hava mánaðarkort, skulu fara á Farstøðina í Havn við kr. 50,-
Góðu tit!
Í summar er møguleiki at seta bilin í skúlagarðin.
Heitt verður samstundis á tykkum at lata portrini aftur, at gæs, hundar og onnur djór ikki dálka okkum skúlagarðin.
Vónandi verður ikki parkerað frammanfyri portrið, tí alneyðugt er at innkoyringin ikki er blokerað!
Við ynskjum um gott summar 🙂
Jákup
Fitness-hølið í skúlanum er ikki opið hesa vikuna.
Møguliga verður opið onkuntíð í summar – um so er verður lýst á heimasíðu skúlans.


text:
Spurningar
Stundum spurdir spurningar
um ateismu
- Hvat er ateisma?
- Er ateisma ikki ein átrúnaður?
- Mín Guð er ongin dreki ella jólamaður!
- At pástanda, at Guð ikki er til, krevur alvitan!
- Er veik ateisma ikki tað sama sum agnostisisma?
- Kunnu ateistar kanska prógva, at Guð ikki er til?
- Men hvat nú, um tit taka feil?
- Velja ateistar ikki sjálvir at vera ateistar?
Hvat er ateisma?
Orðið ateisma kemur av griksku orðunum “a” og “teos”, ið merkja “uttan gud” ella “gudleys/gudleysur.” Ein ateistur er tískil ein persónur við vantandi gudstrúgv. Vit hava øll verið ateistar eineferð, áðrenn vit vórðu uppald í einum serstøkum átrúnaði.
Er ateisma ikki ein átrúnaður?
Nei, ein átrúnaður er ein sannførd trúðarjáttan. Ateisma er hvørki ein átrúnaður, ein játtandi sannføring ella ein religión. Ateisma er, sum sagt, bert ein tilvera við vantandi trúgv á nakran ávísan guddóm. Hetta kann tískil samanberast við, at ein ikki er sannførdur um, at aðrir mýtiskir skapningar eru til – sum til dømis einhyrningar, drekar, huldufólk ella jólamenn. Ongin hevði kallað vantandi trúgv upp á hesi fyri ein átrúnað.
Mín Guð er ongin dreki ella jólamaður!
Nei, tað er hann ikki, hóast ávísar líkheitir (bæði jólamaðurin og Guð vita, hvussu væl tú skikkar tær). Ætlanin við hesi samanbering var als ikki at gera gjøldur burturúr nøkrum – men at vísa á munin millum vantandi trúgv og átrúnað. Tað er lættast at lýsa hetta við onkrum, sum vit kunnu semjast um. Flest øll eru samd um, at jólamaðurin ikki er til, men hetta fær ikki nakran at pástanda, at vit hava ein átrúnað um jólamannaloysi. Um tú vilt, kunnu vit fegin siga, at viðvíkjandi eginleikum er tín Guð eitt unikum samanborið við onnur fyribrigdi, sum vit gudloysingar heldur ikki trúgva uppá.
At pástanda, at Guð ikki er til, krevur alvitan!
Hetta er ikki neyðturviliga so. Tað er satt, at tað ikki ber til at vita við vissu, at ongir gudar eru til. Vit kunnu heldur ikki vita við vissu, at áðurnevndu mýtisku skapningar ikki eru til. Ateistar flest síggja bert onga orsøk til at ganga út frá, at nakar gudur er til, tí ongi prógv eru fyri pástandinum. Hetta merkir ikki, at teir eru avgjørt sannførdir um, at ongir gudar eru, – bert at, sum nú er, er ongin grund til at halda tað. Hetta kallast veik ateisma.
Summir ateistar taka stigið víðari og avnokta guddómar fullkomiliga, tí teir halda hesar vera logiskt ósamanhangandi. Hetta kann berast saman við, at ein kann vita við vissu, at ongir giftir piparsveinar eru til – eisini hóast ein ikki er alvitandi. At pástanda, at ein ella fleiri gudar ikki eru til, (heldur enn bert at vanta trúgv uppá teir) kallast sterk ateisma. Uppaftur aðrir ateistar hava ein veikt ateistiskan hugburð til guds-hugtakið sum heild, men ein sterkt ateistiskan hugburð til serstakar væl-defineraðar gudar – t.d. kristna gudin Yahve ella islamska gudin Allah.
Einasti mátin at fáa at vita, hvat slag av ateisti talan er um, er at spyrja viðkomandi.
Er veik ateisma ikki tað sama sum agnostisisma?
Nei. “Eg eri ateist” og “eg eri agnosti” eru svar upp á tveir heilt ymiskar spurningar. Ateisma er ein frávera av gudstrúgv.
Agnostisisma er ein hugburður um at ógjørligt er at vita um gudar eru til ella ikki. Orðið agnostisisma kemur av griksku orðunum “a” og “gnosis,” ið merkja “uttan vitan” ella “óvitandi.”
Nógvir ateistar eru ateistar orsakað av einum agnostiskum hugburði – teir hava onga trúgv, tí teir halda, at tað er ikki gjørligt at vita, um nakar gudur er til ella ikki. Hetta samsvarar aloftast við veika ateismu, men tað ber eisini til, at vera sterkt ateistiskt agnosti ella fyri so vítt agnostiskt teistiskur (hóast hetta seinna er sjáldsamt, av tí at teistar flest siga seg vita, at Gud er til.)
Eisini eru ymiskir mátar at vera agnosti uppá. Tveir av vanligastu mátanum eru:
Veik agnostisisma – har sagt verður, at sum er ber ikki til at vita, at gudar eru til ella at gudar ikki er til, men einaferð í framtíðini fara vit kanska at vita tað.
Sterk agnostisisma – sigur hinvegin, at av logiskum ávum fer ongantíð at bera til at vita, um gudar eru til ella ei. (samanber eftir tørvi við sterka ateismu.)
Kunnu ateistar kanska prógva, at Guð ikki er til?
Nei, hvussu skal nakar kunna tað? Hetta sum biðið verður um, er ein logisk villininiðurstøða, ið kallast noktandi prógv. Kendi heimspekingurin og ateisturin, Bertrand Russell, samanbar hetta við, at tað ikki ber til at prógva, at har ikki sveimar ein tekanna í ringrás um sólina onkrastaðni úti í rúmdini. Somuleiðis segði ateistiski stjørnufrøðingurin, Carl Sagan, at hetta svarar til, at ongin kann prógva, at hann ikki hevur ein ósjónligan dreka í síni garasju. Men tað hevði verið løgið, um hesir báðir kravdu, at onnur skuldu góðtaka teirra pástandir um tekannur og drekar, bert tí tað ikki ber til at mótprógva hesar pástandir.
Tað er einki annað enn rímiligt, at tað er upp til Russell og Sagan at prógva tað, teir pástanda. og ikki upp til øll onnur at mótprógva tað. Hetta er tað, sum heimspekingar (og vísindamenn) kalla próvbyrða. Próvbyrðan liggur altíð hjá teimum, ið seta fram pástandin. Netupp tí, at um vit skuldu góðtikið alt, sum ikki kann mótprógvast, so skuldu vit ikki bert góðtikið Guð, men eisini tekannur, drekar, einhyrningar, huldufólk o.s.fr.
Men hvat nú, um tit taka feil?
Ja, um vit taka feil, og júst tín gudur veruliga er til, so er ikki lukkuligt fyri okkum. Hetta kallast vanliga vedding Pascals. Tað var franski heimspekingurin, blaise Pascal, sum í 17. øld festi hetta hugtak á blað á fyrsta sinni. Í stuttum gongur vedding Pascals út uppá, at tað er betri at trúgva á Guð og taka feil enn ikki at trúgva á Guð og taka feil. Tí trýr ein á Guð, og tað vísir seg, at Guð ikki er til, so er onki mist. Men trýr ein ikki á Guð, og Guð er til, so hevur ein mist alt. Tískil er tað, sambært Pascal, betri at trúgva á Guð, uttan mun til um hesin veruliga er til ella ikki.
Fleiri trupulleikar eru tó við hesum. Veddingin, sum hon er sett fram av Pascal, er bæði ein logisk villininiðurstøða, kallað lastaður spurningur og ein sonevnd følsk tvístøða. Hetta kann samanberast við at spyrja ein mann:
“Ert tú givin at banka konu tína ella ikki?”
Spurningurin er lastaður tí at tú frammanundan gongur út frá, at maðurin veruliga hevur bankað konuna. Samstundis verður ein følsk tvístøða við bert tveimum valmøguleikum sett upp. Flest øll duga tó at síggja, at har burdi verið ein triði valmøguleiki – nevniliga at maðurin als ikki hevur sligið konuna.
Somuleiðis er vedding Pascals lastað av, at hon tekur støði í eini gókenning av, at Guð – um hann er til – fer at revsa ateistar og løna teistum onkursvegna. Thomas Jefferson, triði forseti Ameriku, lýsti hetta við orðunum:
“Set við dirvi ivamál við sjálvt tilveru Guðs; tí er hann til, man hann samtykkja fagnaðin av viti og skili í størri mun enn fagnaðin av blindari ræðslu.”
Vit hava sjálvandi onga grund til at halda, at um ein gudur er til, so er tað Guð, sum hann er lýstur av Jefferson. Hinvegin er heldur ongin orsøk at halda, at hon er kristni gudur Pascals. Her kemur falska tvístøðan aftur. Pascal loyvir okkum bert at velja ímillum ongan gud og Yahve Kristindómsins, hóast tað er hvørki meir ella minni sannlíkt, at gudurin er Allah, Krishna, Vishnu, Zeus ella Óðin. Møguleikarnir eru heldur ikki avmarkaðir til ein serstakan gud – tað ber væl til at ímynda sær, at nógvir gudar eru til.
Tískil er trúgv á Guð als ikki ein so trygg vedding, sum Pascal vil vera við. Tað er eisini neyðugt at velja júst tann rætta gudin av øllum heimsins túsundtals gudum.
Haravtrat er eisini sera ivasamt um Guði hevði dámt eina húklariska vedding um at hann er til, út frá hvat lønar seg best fyri veddaran, heldur enn ektaða trúgv, ið ikki kann veljast.
Velja ateistar ikki sjálvir at vera ateistar?
Hetta er ein ógvuliga torførur spurningur. Velja teistar at trúgva upp á Guð? Hevði tað borið til at valt at latið vera? Summir ateistar hava aldrin verið trúgvandi. Aðrir hava verið tað einaferð, men eru komnir til ta niðurstøðu, at pástandirnir um Guð ikki vóru nóg sannførandi. Í ávísan mun ber allarhelst til at velja um tú vilt seta spurnartekin við ymiskar pástandir og hvussu gjølla, tú vilt kanna teir. Tað er tó torført at ímynda sær, at tá tú einaferð hevur vunnið tær nóg mikið av vitan í einum ivamáli, at tú so kanst fara og velja eina og hvørja møguliga niðurstøðu, sama um hendan samsvarar við tína vitan ella ei.
Flestu ateistar kunnu simpult hen bara ikki fáa Guð at passa inn í teirra heimsmynd, so leingi ongin ábending er fyri, at slíkt er til.


text:
Advokatyrki
Kostnaður við hjúnaskilnað - býti av ogn
Tímagjaldið
Um ikki annað er avtalað ella upplýst, verður avroknað sambært tímanýtslu, grundað á:
- fyrireikandi arbeiði og gjøgnumlestur av tilfari
- munnligt samskifti við klientin ella onnur vegna klientin
- skrivligt samskifti við klientin og onnur vegna klientin
- evt. fundarvirksemi og møti í rættinum
- gjøgnumgongd og kanningar í málinum
- skrivligt arbeiði, sáttmálagerð o.a.
Tímagjaldið er:
Støddin á tímaprísinum velst um arbeiði sum gjørt verður.
íroknað mvg.
frá kr. 1.600 - kr. 1.900


text:
Stuttligt er at tað gongur væl hjá flaggskipinum hjá felaginum, og mugu teir halda áfram við hesum.
Men teir gomlu í felaginum kunnu eisini.
Old Boys liðið var undir leiðslu av landsliðsvenjarinum Jens Martin Knudsen í Klaksvík um vikuskiftið og spældu, og ikki kann annað sigast enn at tað gekk bara heilt væl.
Fyrst var spælt móti ÍF og vunnu vit greiðan 4 – 1 sigur
Næsti dystur var grannauppgerð móti B68. Toftamenn lógu sera aftarliga á vøllinum, og vit sera spælstýrandi allan dystin, men trupult var at bróta tjúkka múrin hjá toftamonnunum. Tó so móti dystarenda fingu vit skorað, og harvið vunnu vit dystin 1 – 0. Vónandi gongst líka væl mikukvøldið á Toftum.
Síðsti dystur var móti kvika HB liðinum, men har var onki at gera. Vit vunnu greiðan 4 – 0 sigur.
12.juni verður farið til Fuglafjarðar, og vónandi fer at gangast okkara old boys líka væl.
Hesir vóru í Klaksvík leygarkvøldið 8. mai.
Jens Martin Knudsen – Oddfríður Gaardbo – Valdi Olsen – Trygvi Mortensen – Arnfinn Langgaard – Julian Florescu – Símin Danielsen – Ba Knudsen, og Jóan Petur Langgaard
Hvuss liðið verður mannað næstu ferð, er sjálvandi upp til venjarin, men fleiri vóru ikki við, so tað er hørð kapping um plássini
Heilsan
Old Boys


text:
Madeleine Albright
Madeleine Korbel Albright (15. mai 1937 í Prag, Kekkia) er fødd í Prag í 1937. Familjan, sum var jødisk, flýddi undan nazistunum, og tað mesta av barnaárunum búði Albright í Onglandi. Eftir kríggið var hon nøkur fá ár í Kekkia, og í 1948 búsettist hon í Amerika, 11 ára gomul. Hon tók útbúgving í søgufrøði og bleiv seinri professari.
Í 1993 varð hon útnevnd til ST-ambassadør fyri USA. Í 1996 útnevndi Bill Clinton, forseti, hana sum utanríkisráharra nr. 64 í Amerika – og tann fyrsta kvinnuliga. Hon fór frá í 2001 og starvast nú sum søguprofessari við Georgetown University í Washington DC. Haraftrat er hon virkin í vinnulívinum, m.a. sum ráðgevi. Hon dugir qua sína positión og sítt globala netverk avbera væl at sparka hurðar upp.
Hon hevur skrivað endurminningar við heitinum "Madam Secretary" (2003). Í bókini sigur hon m.a., at kvinnur mugu vera strategiskar, samstarva og netverka og hjálpa hvør aðrari til makt og ávirkan. Netverk – bæði við og uttan menn – er vegurin fram. Tað er Albright, sum eigur nógv brúkta sitatið: "Tað finst eitt serligt pláss í helviti fyri kvinnur, sum ikki hjálpa hvør aðrari".


text:
Ein og hvør, sum ætlar at framleiða ella innflyta drykkir í einnýtisíløtum, skal søkja um loyvi.
Fyri at fáa loyvi krevst, at framleiðarin ella innflytarin hevur eina vælvirkandi returskipan og at tóm íløt, sum verað latin inn aftur, verða send til endurvinningar. Tann, sum selur drykkir í einnýtisíløtum, hevur skyldu til at taka ímóti tómu íløtunum, eins og tað er ein skylda at krevja pant við sølu og at lata pant tá íløt verða latin inn aftur. Sama pantupphædd, sum verður kravd við sølu, eigur at verða latin tá tómu íløtini verða latin inn aftur.
Pantið, sum við sølu og móttøku eigur at verða kravt og latið, er:
Loyvið útgreinar, hvørjar skrásetingar loyvishavarin skal gera um sølu og móttøku av íløtum. Einaferð um árið skulu skrásetingar um innflutt, seld og móttikin íløt, umframt skrásetingar um kravt og útgoldið pant, latast Umhvørvisstovuni.
Tølini frá øllum loyvishavarum verða gjørd upp, og retur-%'ið fyri alt landið verður útroknað. Tess hægri retur-%, tess betri virkar returskipanin.
Her er listi yvir øll, sum hava loyvi at innflyta og selja einnýtisíløt í Føroyum.
Umsóknarblað at brúka fyri at søkja um loyvi at innflyta og selja einnýtisíløt
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Langhylurin í Gundadali verður bygdur eins og ætlað, og projekteringin fer í gongd í 2017. Umráðandi er, at projekteringin verður gjørd so neyv sum til ber, og full upphædd verður sett av til projekteringina á komandi býráðsfundi 26 jan. 2017.
Tað upplýsir býráðssamgongan á heimasíðuni hjá Tórshavnar Kommunu.
- Núsitandi býráðssamgonga fer í vár undir at gera langtíðarætlanir fyri løgur og rakstur hjá kommununi. Íløgutørvurin er ovurstórur, og hetta krevur, at íløgurnar verða væl tilrættislagdar, soleiðis at verkætlanirnar veruliga verða framdar, verður skrivað.


text:
Vágur
Vágur (danskt heiti Våg) er størsta bygd og næststørsta kommunan í Suðuroy í Føroyum og hevur umleið 1330 íbúgvar. Vágur liggur kring Vágsfjørð. Eitt vatn, Vatnið, er vestanfyri býin, har er gjørd ein gongugøta rundan um Vatnið, og longri vesturi er Vágseiði. Sunnanfyri Vág eru Eggjarnar, har útsýni er heilt suður til Beinisvørð. Norðanfyri Vág i ein útnyrðing er Fámara og eitt sindur longri norðuri er vatnorkuverkið Í Botni, sum fær vatn frá vøtnunum Ryskivatni, Miðvatni, frá Vatninum í Tindalíð og Vatnsnesi.[2] Ein viðarlund er omanfyri bygdina og ein onnur er nú eisini Á Sandinum í Vági.[3]
Í Vági er fólkaskúli, Vágs Skúli, til børn frá fyrsta til 10. flokk. Fleiri søvn eru í Vági. Fjølbroytt vinnulív er eisini í Vági, mest innan fiskivinnu og alivinnu, og hevur ein peningastovnur, Suðuroyar Sparikassi, høvuðssæti í Vági.
Innihaldsyvirlit
Søga[rætta | rætta wikitekst]
- 1350 Vágur verður fyri fystur ferð nevnd í søguligum skjølum, bygdin verður nevnd í Hundabrævinum, í hesum brævi verður nevnt, at fleiri hundaeigarar eru í Vági.
- Fólk úr bygdini verða frífunnin fyri at hava handlað við eitt hollendskt skip, tí mett varð at handilin var farin fram orsakað av hungursneyð í Suðuroynni.
- 1538 Tann fyrrverandi presturin Andrass heldur sína fyrstu luthersku talu í Føroyum í Vágs kirkju. Tí varð Vágs kirkja mett at vera ein av teimum mest heilagu kirkjunum í Føroyum.
- 1584 sambært tingbókunum búðu 17 fólk í Vági.
- Í 1804 keypti Nólsoyar-Páll saman við Jákup í Toftum og Per í Gjørðum, Porkeri eitt skipsvrak (enska Sally&Polly) á einari uppboðssølu í Hvalba. Vrakið varð bygt uppaftur á Fløtuni Fríðu í Vági og fekk navnið "Royndin Fríða". Nólsoyar-Páll og manning hansara úr Vági og Porkeri vóru við "Royndini Fríðu" teir fyrstu føroyingar ið mótmæltu einarættinum hjá dønum at sigla við Føroyar.
- Í 1860 stovnaði Jacob Dahl sína fyritøku A/S J. Dahl, sum skjótt gjørdist ein av Føroya størtu handilsfyritøkum, og nøkur ár seinni eisini reiðarí.
- Í 1870 bygdi William Askham eitt pakkhús á Marknoyri í Vági. Hann keypti fisk frá enskum sluppum og hagreiddi hann til klippfisk, sum síðan varð útfluttur.
- Frá 1870-árunum er Vágur sammen med Tvøroyri ein av høvuðshavnunum fyri tað umfatandi havfiskaríið við Ísland og Grønland, og bygdin var í nógv ár eitt av teimum samfeløgunum í Føroyum, sum hevði ta skjótastu menningina.
- 1884 - Skúlin á Oyralag varð bygdur og tikin í nýtslu. Í dag eru tvey søvn í húsinum.
- 1905 - Vágs Bóltfelag, VB, varð stovnað 6. juni. 1. jan. Hondbóltsfelagið í Vági eitur enn VB, fótbóltsfelagið hevur brúkt navnið FC Suðuroy síðan 1. januar 2010.
- 1906 - Tráðbani varð bygdur vesturi á Eiðinum, frá Múlagjógv og eystureftir, soleiðis at bátarnir kundu hiva veiðuna upp tann vegin, bátarnir kundu eisini hivast upp og førast til land við tráðbananum, um veðrið var ov ringt til at sigla ella rógva forbí Heltnarnar til Kleivina.
- 1921 - Vágs kommuna læt byggja Føroya fyrsta elektrisitetsverk, tá vatnorkuverkið í Botni varð bygt.
- 1939 - Vágs kirkja varð vígd.
- 1939 - 1945 Vágur misti 9 skip undir Seinna heimsbardaga.
- 1951 - Nýggjur skúli varð bygdur beint eystanfyri kirkjuna. Skúlin varð tikin í nýtslu í 1951.
- 1967 - Fiskavirkið Suðurfisk varð bygt og tikið í brúk.
- 1973 - Henning Joensen læt upp málingahandilin Vágs Litbúð.
- 1977 - Flakavirkið Polarfrost varð bygt og tikið í nýtslu. Jákup Joensen úr Lopra (føddur í Sumba) var stjóri. Fleiri trolarir avreiddu til virkið, nøvnini endaðu við borg, t.d. Polarborg I og II, Akraborg, Brimborg, Nýborg og Varðborg.
- 1977 - Ein standmynd varð reist á økinum, sum nú verður nevnt Minnisvarðin í Vági, saman við koparplátum við nøvnunum á teimum vágbingum, sum lótu lív á sjónum.
- 1979 - Vágs Skúli varð útbygdur, niðara lon varð tikin í nýtslu við skúlabyrjan 1978, ovara lon og svimjihøllin vóru tikin í nýtslu 2. september 1979.
- 2001 - Stóra Pakkhús var liðugt umvælt og læt upp alment 19. oktober sum mentanarhús. Tað var felagið Stóra Pakkhús, sum keypti húsið frá DJ Vilhelm, sum hevði keypt allar ognirnar, sum A/S J. Dahl átti fyrr. Í felagnum vóru umboð fyri Vágs Kappróðrarfelag, Vágs Sóknar Bygdasavn, Johanna TG 326, Felagið Garðabrúgv, Grindabátafelagið og Nýggjársnevndina. Umframt løntir hondverkarar vóru eini 70 sjálvboðin fólk við til at endurbyggja Stóra Pakkhús.[4]
- 2007 - Susvim (Suðuroyar Svimjifelag) varð stovnað 6. september. Tað vóru feløgini Vágs Svimjifelag og Tvøroyrar Svimjifelag (stovnað 6. mars 1964) sum løgdu saman.
- 2010 - FC Suðuroy varð sett á stovn 1. januar, liðið var tað sama sum VB/Sumba, ið var ein samanrenning av VB (stovnað 1905) og Sumba (stovnað 1949).
- 2011 - Ellisheimið Hamragarður varð latið upp alment hin 28. mai.
- 2013 - 15. mai. Barnagarðurin Eikilund læt upp á Kráarvegi í Vági. Hetta er fyrstu ferð, at Vágs kommuna hevur bygt ein barnagarð til endamálið, fyrr hava vanlig sethús verið brúkt til barnaansingina umframt dagrøkt. Barnagarðurin hevur 6 stovur og er 350 m2 til støddar. Fyrsti spakin varð settur í september 2011. Í barnagarðinum er vøggustova, barnagarður og frítíðarskúli. Barnagarðurin er til 66 barnagarðs- og frítíðarskúlabørn og 24 vøggustovubørn. Dagrøktarskipanin hjá kommununi heldur fram, tó bert fyri børn undir 3 ár.
- 2013 - 16. desember varð Føroya fyrsti langhylur reistur á Oyrunum í Vági.
- 2015 - 16. oktober varð Páls Høll, ið hevur Føroya fyrsta 50-metra svimjihyl, tikin alment í nýtslu. Høllin er uppkallað eftir Pál Joensen.
Vinnulív[rætta | rætta wikitekst]
Fiskavirkir og alivirki eru á kaiini mitt í býnum, nevnast kunnu Faroe Farming, sum er eitt fiskavirkið ið arbeiðir við aldum laksi. Løðhamar Seafood er eitt av fiskavirkjunum á kaiini, tað felagið eigur fleiri línuskip. Eitt virki er sum ger tangar og ymiskt annað, tað eitur Tangavirkið og varð stovnað av Palla Mortensen, eisini nevndur Argja Palli, síðan rak sonurin Bent virkið og í dag er tað abbasonur Argjapalla, Mortan Mortensen, ið rekur virkið. Ein skipasmiðja er í Vági, Vágs Skipasmiðja, Gudmund Jacobsen er stjóri, teir arbeiða mest við at umvæla træskip men eisini onnur skip. Eitt trollemmavirki og ein timburhandil eru yviri á Oyrunum, sum er á syðru síðu av fjørðinum. Lemmavirkið eitur Rock, Hans í Líðini er stjóri har. Timburhandilin eitur Vágs Timburhandil, tað eru brøðurnir Helgi og Sølvi Kristiansen ið reka handilin. Fleiri smærri smápartafeløg eru við handverkarum og reiðarar eru eisini fleiri. Harumframt eru fleiri handlar í býnum, nevnast kunnu eitt nú Torgið, sum er ein handilsmiðdepil mitt í býnum, har er ein matvøruhandil, kiosk og aðrir handlar. Vesturi á Gørðunum er handilin hjá DJ Vilhelm, matvøruhandil er niðri undir og møblahandil er á ovaru hæddini.
Ítróttur[rætta | rætta wikitekst]
Í Vági er fjølbroytt ítróttarlív, serliga svimjing, fótbóltur, hondbóltur og kappróður umframt at fólk spæla bridge og sjavs. Vágs Bóltfelag varð sett á stovn 5. juni 1905, tað var serliga fót- og hondbóltur ið felagið luttók í. Hondbólturin í Vági brúkar enn navnið VB, men fótbóltsfelagið eitur nú FC Suðuroy, navnabroytingin fór fram 1. januar 2010, áðrenn tað nevndist fótbóltsfelagið í nøkur 1995 Sumba/VB og frá 2005 til 2009 VB/Sumba. Kappróðrarfelagið í Vági eitur Vágs Kappróðrarfelag, tað varð sett á stovn í juli 1943, kappróðrarneystið í Líðini var bygt í 1955.
50-metra svimjihylur[rætta | rætta wikitekst]
Í 2010-11 varð nógv tosað um at gera ein langhyl, sum skuldi vera 50 metrar langur yviri á Oyrunum í Vági, soleiðis at avlopshitin frá SEV verkinum, sum annars bara rennur út á sjógv, kundi nýtast til at hita hylin við, og soleiðis kundi svimjihylurin vera sera bíligur at upphita. Ætlanin var, at hylurin skuldi vera liðugur áðrenn OL í London 2012, tí vágbingurin Pál skuldi svimja til OL, og so kundi hann sleppa at venja í langhyli í heimbygdini. Ætlanin var sjálvandi ikki bert at byggja hylin til Pál Joensen men eisini til allir svimjarnar hjá Susvim og svimjarar úr øllum Føroyum. Harumframt var ætlanin at gera eina grøna multihøll, soleiðis at svimjihylurin ikki bert skuldi nýtast av elitusvimjarum men eisini kundi vera eitt tilboð til barnafamiljur og til sjúklingar ið høvdu tørv á endurvenjing. Nógv ymisk hugskot vóru til, hvat ið høllin kundi brúkast til. Stigtakarnir savnaðu inn pening frá privatum stuðlum og fingu eisini játtað stuðul frá landinum, harafturat vóru stuðulslán sett á stovn í Suðuroyar Sparikassa, hesi vóru nevnd Pál-lán. Fólk ið taka eitt Pál-lán á 9.600 krónur stuðla erkætlanini við 9000 krónum, ongin renta var á láninum, bara eitt avgreiðslulán á 600 krónur. Afturfyri at taka lánið fær alt húskið hjá lántakaranum loyvið at nýta allar hentleikar í svimjihøllini ókeypis í fýra ár.[5]
Grøna multihøllin á Oyrunum bleiv ikki bygd áðrenn OL í 2012 sum upprunaliga ætlað, og eftir OL flutti Pál Joensen niður til Danmarkar at búgva. Ætlanin bleiv tó ikki slept, og í november 2012 kom gongd á byggingina. Hin 16. desember 2013 varð bygningurin reistur, seinastu sperrurnar vóru lagdar á norður síðuni, og tak-elementini vóru longu løgd á suður síðuni.[6] Í januar 2014 varð tak lagt á svimjihøllina, í februar 2014 vóru rør løgd í og botnurin varð stoyptur, og í mars 2014 varð hylurin settur upp. Væntandi verður grøna multihøllin latin upp fyri almennari svimjing í 2015. Langhylurin er 50 metrar langur og hevur seks geilir. Harafturat er ein barnahylur sum er 4x6 metar og 40 cm djúpur, hesin er ætlaður smærri børnum. Í síðubygninginum til svimjihøllina verður vælverudepil við heitum og køldum pottum, og við gos-baði og sauna, umframt at eitt rúm verður, har tilber at fáa massagu. Umklæðingarrúm og forhøll verður eisini í síðubygninginum, sum harumframt eisini húsar kantinuni, sum er umleið 130 m2 til støddar. Svimjihøllin er sjálvsagt bygd soleiðis at tey, ið bera brek, sita í rullustóli ella eru illa gongd, lætt fáa brúkt hentleikarnir í svimjihøllini.[7]
Trúarlív[rætta | rætta wikitekst]
Í Vági er kirkja og meinigheitshús, Brøðrasamkoman hevur samkomuhúsið (salin) Bethel, Frelsunarherðurin hevur sín egna møtisal og harafturat er samkomuhúsið Zion.
Kirkjan í Vági[rætta | rætta wikitekst]
Í 1927 legði Jákup Dahl, próvstur, grundarsteinin, men kirkjan var ikki liðugt bygd og vígd fyrr enn 19. februar 1939. Sofus Johan Hofgaard, arkitektur av Tvøroyri, hevur teknað Vágs kirkju. Kirkjan undan hesi, var tann sum í dag stendur í Hovi. Hon varð bygd á Kirkjukletti 1853, tað er har sum gamli kirkjugarðurin er, beint við prestagarðin í Vági, men næstan heilt niðri í mølini. Tað var vanligt fyrr, at fólk lovaðu olmussu til Vágs Kirkju, antin tí fólk vóru bjargaði úr neyð ella av øðrum orsøkum.
Ein múgvandi einkja í Noregi, sum hevði mist mann sín á sjónum, gav eina kirkju í olmussu. Hon læt allan stórviðin gera til, bant hann saman og slepti honum út á sjógv, og hon legði tað lyftið á, at har sum henda kirkja rak á landi, har skuldu tey eiga hana. Kirkjan rak til Føroya. Kirkjan kom so rekandi inn á Vágsfjørð, og rak sjálv á land á tí staði, sum síðan kallast á Kirkjukletti. [8]
Søvn í Vági[rætta | rætta wikitekst]
Trý søvn eru í Vági:
- Ruth Smith Savnið er at finna á Vágsvegi 101 í Gamla Skúla. Ruth Smith (1913 – 1958) varð borin í heim í Vági í 1913. Ruth Smith telist sum ein tann týdningarmesti koloristurin í føroyskari myndlist. Hóast hennara skeið sum listakvinna varð stutt – hon doyði av einari syndarligari druknivanlukku í 1958, bert 45 ára gomul – kom hon at seta sín dám á málningalistina. Opið er sambært avtalu.
- Sjósavnið er í Stóra Pakkhúsi vesturi á Gørðunum í ovastu hæddini. Sjósavnið hevur skiftandi framsýningar hvørt summar frá mai til september. Opið er sambært avtalu.
- Vágs Sóknar Bygdasavn hevur fasta framsýning undir heitinum "Vágur og seinni heimsbardagi". Har eru modellir av teimum átta sluppunum úr Vági, sum gingu burtur undir seinna heimskríggi. Opið er sambært avtalu.
Vágs skúli[rætta | rætta wikitekst]
1. apríl 1951 varð nýggjur skúli vígdur í Vági. Bókasavn og svimjihylur eru í Vágs Skúla. Áðrenn tað gingu børnini í Vági í skúla í tí bygninginum, sum nú verður róptur Gamli Skúli, nú er Ruth Smith Savnið á ovaru hæddini í Gamla Skúla. Skúlin sum var vígdur í 1951 varð útbygdur seinast í 1970'unum og svimjihylur varð eisini bygdur. Svimjihylurin var tikin í nýtslu í 1980 og er 25 metrar langur.
Elverkið í Botni[rætta | rætta wikitekst]
Høvuðsgrein: Elektrisitetsverkið í Botni
Elverkið í Botni var tað fyrsta vatnorkuverk í Føroyum. Arbeiði byrjaði seint í 1919, og tað gekk skjótt fyri seg. Anlægskompagniet úr Bergen stóð fyri arbeiðnum við Haakon Blaauw á odda.
Nærum alt tilfarið var flutt til Botn frá Eiðinum í Vági. Rørini vóru sleipað av Eiðinum og norður um Gjógvaráfjall. Segldúkur varð settur fyri endarnar. Skinnarar vóru lagdir niðan gjøgnum hagan við einum spæli í erva. Sjálv støðin varð bygd niðri í Botni, har vóru settar upp tvær turbinur á 400 HK hvør. Tær koyrdu 1000 snúningar um minuttin og vóru mettar at geva 400 HK við eini fallhædd uppá 206 metrar. Vatnið til elektrisitetsverkið í Botni kom frá trimum vøtnum: Ryskivatn, sum er 0,1 kvm og 241 m yvir havinum, Miðvatn, sum er umleið 0,09 kvm og er 343 m yvir havinum og Vatnið í Tindalíð, sum eisini verður rópt Ovastavatn, tað er umleið 0,04 kvm og 361 m yvir havinum. Byrging var bygd við Ryskivatn, hon var 2 m høg men kundi lættliga hækkast.
Tey fyrstu árini gav elverkið í Botni bara streym til Vágsbygd, men í 1928 fekk Tvøroyri eisini streym. Lopra fekk elektrisitet í 1935, tá Gudmund Mortensen av Tvøroyri, sum átti hvalastøðina í Lopra, sendi umsókn um at fáa elektrisitet til hvalastøðina. Nakrir týskir verkfrøðingar høvdu leigað hvalastøðina frá honum. Sóknarstýrið í Vági játtaði umsóknini og sostatt fekk Lopra elektrisitet í 1935. Porkeri fekk elektrisitet í 1953. Hinar bygdirnar í Suðuroy fingu háspenningslinjur lagdar í 1958 og frameftir, tær bygdirnar vóru: Sumba, Víkarbyrgi, Akrar, Hov, Fámjin, Hvalba og Sandvík. Tó fingu Hvalbingar sítt egna motorelektrisitetverk í nakað fyrr, tað lýsti fyri fyrstu ferð á jólum 1951. (Kelda: Poul Andreasen "Elektrisitetsverkið í Botni", egið forlag, Tórshavn 1996.)
Tráðbanin[rætta | rætta wikitekst]
Tráðbanin varð gjørdur í 1906, so vágbingar kundu draga bát úr Múlagjógv heim til neystini. Tráðbanin lætti munandi um hjá útróðrarmonnum, sum róðu út frá Eiðinum í Vági. Hesin fyrsti tráðbanin varð nýttur til 1930,tá ein nýggjur elekstriskur tráðbani varð tikin í nýtslu.
Tráðbanin var lutvíst fíggjaður við brúksgjaldi og so figgjaði kommunan restina. Hvørja ferð ein bátur var flotaður, so skuldu 40 oyru latast til Eiðiskassan. Um tað mundi, tá vágbingar fingu tráðbanan, róðu 22 bátar út av Eiðinum.
Myndir[rætta | rætta wikitekst]
-
-
-
-
-
Sluppin Johanna TG 326 er heimahoyrandi í Vági, hon varð bygd í Onglandi í 1884.
-
Grindabátar úr Vági vesturi á Vágseiði á Hvítusunnu 2010.
-
-
Vágseiði: Kleivin, Heltnarnar og Skúvanes.
-
-
-
Eggjarnar, útsýnið norðureftir móti Vágseiði, Gjógvaráfjalli og bygdini.
-
Eggjarnar, útsýnið suðureftir móti Beinisvørð. Fremst á myndini sæst staðið, har bretsk kanón stóð undir Seinna Heimsbardaga.
-
Kappróðrarbáturin Smyril hjá Vágs Kappróðrarfelag stendur á Garðabrúgv.
-
-
-
Keldur[rætta | rætta wikitekst]
- ↑ Hagstova.fo
- ↑ Sudurras1.com
- ↑ A-Sandinum.com
- ↑ Storapakkhus.com, Søgan
- ↑ svimjihollin.com, PÁL-LÁN’ini farin ígongd
- ↑ sudurras.fo, Nú flaggar á Oyrunum í Vági
- ↑ svimjihollin.com, Ein fólksligur svimjihylur tekur skap
- ↑ www.faroestamps.fo
- Faroestamps.fo Um Vágs Kirkju
- Bók: Poul Andreasen "Elektrisitetsverkið í Botni", egið forlag, Tórshavn 1996.
Slóðir[rætta | rætta wikitekst]
- Vágs kommuna
- Ruth Smith Savnið í Vági
- Ruth Smith
- Myndasavn hjá Erik Christensen
- Flickr.com Myndir úr Vági á Flickr.


text:
Frammi við netið er ein teigur á heimasíðuni hjá Fleyr, har ein "fleyrari" svarar hesum spurningum um flogbólt.
Nær byrjaði tú við flogbólti?
Hví valdi tú flogbóltin?
Hvørjum liðum hevur tú spælt við?
Hvat fyri positión dámar tær best at spæla á vøllinum?
Hvør er títt flogbólts idol?
Hvat er títt besta flogóltsminni?
Hvat er títt ringasta flogóltsminni?
Hvat eru/vóru tínir bestu eginleikar á vøllinum?
Hevur tú nøkur góð ráð til onnur, sum vilja spæla flogbólt?
Álopspæl ella verjuspæl?
Hvar sært tú teg um 10 ár?
Hvør skal svara næstuferð?
Til kalendaran omanfyri skal viðmerkjast, at tað er skráin, sum liggur hjá FBF, sum er galdandi. Tað kunnu koma broytingar, og tað kann henda, at vit ikki fáa dagført alt beinanvegin alla tíðina.


text:
Í samband við kjakið í Føroyum um m.a. skipanina av føroyska heilsuverkinum, avgjørdi nevndin hjá teimum Læknalesandi í Keypmannahavn, LÍK, at gera eina lítla spurnarkanning millum føroysk læknalesandi.
Kanningin við tíggju spurningum er gjørd við "SurveyMonkey", og er send út til Facebook-bólkar hjá teimum lesandi í teimum ymisku býunum.
Í kanningini er dentur lagdur á, hvussu tey føroysku læknalesandi meta um sína læknaligu framtíð, og í hvønn mun kjakið um umstøðurnar í føroyska heilsuverkinum í løtuni og ónøgdin millum núverandi serlæknar í Føroyum hevur ávirkan á framtíðarætlanirnar hjá komandi ættarliði av føroyskum læknum.
Les um úrslitið her.


text:
Skráin til bygdarráðsfundin 13. februar 2017.
Hesi mál verða viðgjørd á bygdarráðsfundi, mánadagin tann, 13. februar 2017. kl. 19.00.
Sumbiar Kommuna
Fundarfrásøgn frá bygdaráðsfundinum 16. januar 2017
Fundarfrásøgn frá bygdaráðsfundinum 16. januar er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Grannastevna 2017
Grannastevnan fyri markatalsbygdina Sumba verður leygardagin 4. marts 2017 kl. 17:00 í Samkomuhúsinum við hesi dagsskrá:
Skráin til bygdarráðsfundin 16. januar 2017.
Hesi mál verða viðgjørd á bygdarráðsfundi, mánadagin tann, 16. januar 2017. kl. 19.00.
Sumbiar Kommuna
Fundarfrásøgn frá bygdaráðsfundinum 21. desembur 2016
Fundarfrásøgn frá bygdaráðsfundinum 21. desembur er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna


text:
Nógv verður tosað um inklusjón av næmingum við avbjóðingum í fólkaskúlanum, og kanningar vísa, at inklusjón kann styrkja læringina hjá øllum næmingum.
Hugtakið og bakgrund
Hugtakið inklusjón stendur í Salamanca yvirlýsingini, uppkallað eftir spanska býnum, har fyrsta altjóða orðaskifti um inkluderandi skúlan var í 1994. Har møttust umboðsfólk úr 92 londum og 25 altjóða felagsskapum fyri at undirskriva, at útbúgving fyri øll eisini skuldi fevna um næmingum við avbjóðingum.
Eisini vísir ST sáttmálin, um rættindi teirra, ið bera brek, í grein 24 á rættin til útbúgving í eini inkluderandi útbúgvingarskipan á øllum stigum og læring fyri lívið.
Hetta merkir, at bæði læring og menning í skúla so vítt gjørligt skal vera í vanliga fólkaskúlanum og í nærumhvørvinum hjá næminginum.
Ymiskar lýsingar eru av inklusjón, men breið semja er um, at fyri nakrar næmingar er vanlig undirvísing ikki nøktandi. Næmingar við avbjóðingum skulu tí framhaldandi hava møguleika fyri serundirvísing, um neyðugt.
Inkluderandi læruumhvørvið
Grundleggjandi spurningurin er, hvussu inkluderandi læruumhvørvið verður tryggjað og harvið fakliga støðið hjá øllum næmingum. ”Dansk Clearinghouse” hevur m.a. gjørt eitt skipað granskingaryvirlit av altjóða kanningum um úrslitinum av inklusjón av næmingum við avbjóðingum, sum vísir, at inklusjón kann styrkja læringina hjá øllum næmingum. Men um inklusjónin skal eydnast er kravið, at skúlastjórar, lærarar og onnur starvsfólk, sum arbeiða við inklusjón, hava vitan um undirvísing av næmingum við avbjóðingum og eisini hava møguleika at venda sær til fakfólk, sum kunnu vegleiða og stuðla arbeiði teirra.
Inklusjón nýtt og avbjóðandi
Tá ið vit síggja skúla og undirvísing í ljósinum av inklusjón eru avgjørdar fyritreytir. Tó tykist tað ofta í almenna inklusjónskjakinum sum um, at inklusjón er nakað, sum vit bara “bestemma okkum til” og so gera vit tað. Vandi er fyri, at fatanin av inklusjón verður skeiklað soleiðis, at veruligu krøvini hvørva ella ikki verða tikin í álvara. Inklusjón krevur politiskan vilja, broyttan samfelagsligan hugburð og fleiri møguleikar fyri broytingum hjá skúlaleiðslum og lærarum.
Inklusjón krevur hugburðsbroyting og verður ikki sett í verk við tosi ella kjaki ella um hugtakið fær pláss í fólkaskúlalógini. Her skulu grundleggjandi broytingar frá øllum síðum til, tí hugtakið er nýtt í útbúgvingini hjá lærarum.
Allir næmingar saman tryggjar ikki inklusjón
Í juni 2014 fekk MMR handað tilmælið frá arbeiðsbólki um sernámsfrøðiliga økið innan fólkaskúlaøkið. Í tilmælinum verður staðfest, at 0,72% av næmingum í fólkaskúlaaldri ganga í serskúla. Eftir tølunum at døma sær tað gott út, men at næmingarnir eru á sama stað tryggjar ikki inklusjón.
Eitt nú í Danmark er gjørd ein ambitiøs politisk dagsskrá við ynskjum við øktari inklusjón í fólkaskúlanum. Fleiri næmingar við serligum tørvi eru fluttir úr serskúlum og eru nú partur av vanligu undirvísingini. Fakliga úrslitið skuldi eftir ætlan gerast betur og trivnaðurin varðveittur. Her gekk tó avgjørt ikki sum ætlað, tí hetta er nevniliga ikki nakað vit bara “bestemma okkum til” at gera, men nakað, sum skal innarbeiðast við at broyta vanahugsan og geva skúlunum, lærarum og starvsfólki karmar og møguleikar at tillaga undirvísingina.
Inklusjón í samfelag og fólkaskúla
Fólkaskúlin er avgerandi táttur í føroyska samfelagnum, men óivað verður avbjóðingin at gera inklusjón til veruleika ov stór fyri fólkaskúlan einsamallan.
Alt samfelagið má kenna ábyrgd í sambandi við inklusjón av fólki, ið bera brek, og at vit saman viðurkenna fjølbroytni.


text:
Í 1961 fór Robert McBirnie til skips viđ sluppini “Jóhannu”. Teir vóru í sjálvdrátti.
Tá hann kom aftur, vóru bođ fyri honum um at fara á lćraraskúla. Hann var í Nřrre Nissum eitt ár.
Í 1963 byrjađi Robert á Fřroya Lćraraskúla, og fyrsta kvřldiđ í Havn bjóđađi hann seg fram at syngja ein sang í Tórshřll.
Dagin eftir varđ hann bođin til roynd hjá vćl umtókta dansiorkestrinum The Faroe Boys og var kosin til sangara hjá teimum.
Hetta gjřrdist eitt sera áhugavert skeiđ í ćvisřguni hjá Roberti.
Faroe Boys fingu sera góđa undirtřku og sáttmála viđ Sjónleikarhúsiđ, sum var stúvstappađ hvřrt einasta mikukvřld, sum gjřrdist tađ stóra dansikvřldiđ hjá teimum ungu miđskeiđis í 60unum.
---


text:
- Tíðindi, mentan og ítróttur
Innandura GMF-túrur mikumorgunin
Hesa vikuna verður farið til gongu innandura, og Góðan morgun Føroyar túrurin verður hesa ferð í Listasavni Føroya í Havn. Tað verður savnslærarin, Oggi Lamhauge, ið fer at greiða frá málarum sum Mikinesi og Ingálvi av Reyni, umframt aktuellu framsýningini hjá Hanna Bjartalíð og húsinum sjálvum.      Túrurin byrjar sum vant klokkan 8 og er sjálvandi ókeypis, og øll eru hjartaliga vælkomin við. Umboð fyri Góðan morgun Føroyar verður Jákup Magnussen.


text:
Listamaðurin, yrkjarin og tónleikarin Øssur Johannesen hevur saman við gomlu gittarhetjuni úr Straight Ahead v.m., Hans Karl Hansen, givið út tvífløgu við heitinum "In eksile".
- Talan er um instrumentalan improvisatións-tónleik, sigur Øssur Johannesen.
Á fyrru fløguni spælir Hans Karl gittar, meðan Øssur spælir bass og trummur. Báðir hava framleitt og komponerað løgini. Á seinnu fløguni spælir Øssur bass, gittar og slagverk. Við undantaki av síðsta lagnum, har Hans Karl spælir egið lag á gittari, hevur Øssur framleitt og komponerað alt tilfarið á seinnu fløguni.
- Tónleikurin hevur røtur í rocki, blues og jazzi, eins og nøkur løg eru gjørd við íblástri úr fjareysturlendskum tónleiki og eksperimenterandi avantgard-tónleiki, sigur Øssur Johannesen.
Øssur Johannesen stendur sjálvur fyri at geva tvífløguna "In eksile" út.


text:
Atlantic Airways Tórshavn Marathon
Nýggjastu tíðindi
Børn og ung kappast í Íslandi hetta vikuskifti
Í gjár fór eitt ferðalag úr Bragdinum til Reykjavíkar at kappast. Stórmót IR er innandura kapping í frælsum ítrótti. Her er frásøgn frá degnum í dag og nakrar myndir. KAPPINGARFRÁSØGN – leygardagin kl. 14.00 - [...]
Eirikur vann so dyggiliga í Vágunum
So var fjórða umfar av Vetrarkappingini runnið. Hesa ferð var startur og mál vesturi í Sørvági. Sjálvt um bussurin frá MB Bussum var minni, enn hann plagar, so var úrtøkan har vesturi harafturímóti ordiliga blá [...]
Duruta vann Skechers Nýggjárshálvmarathon 2018
Føroya kulasta, skrivar Roysni á teirra heimasíðu, at teirra hálvmarathon var, og tað var púra rætt, tí leygardagin var kalt at renna ársins fyrstu rennikapping. Luttøkan var góð og á mál komu einir 80 rennarar. [...]


text:
Tá Birita Michelsen var lítil varnaðust foreldrini, at okkurt var galið. Síðani fylgdu nógv ár við óvissu, tí eingin kundi siga hvat bagdi henni. Ikki fyrr enn hon var 20 ár fekk hon staðfest vælfungerandi autismu. Nú er hon 30 ár og hevur skrivað bók um lívið við autismu, sum bæði gevur innlit og kritik til tað, ið viðkemur fólki við serligum tørvi.
Heima í hugnaligu íbúð sí
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...
Arkitekturur skal yvirliva skiftandi krøv
Selmar Nielsen stendur á odda fyri SNA, sum við sínum umleið 30 starvsfólkum er størsta arkitektafyritøka í Føroyum
Bolla-Jóanes: Eitt hart lív hevur ikki dripið ta ektaðu gleðina
Allan desember mánað er Jóanes Kaystenson Andreasen jólamaðurin Kjøtkrókur. Á tann hátt gevur hann aftur eitt sindur av tí...
Sif Gunnarsdóttir: Hjarta mítt er í tveimum
Um góðar tríggjar mánaðir flytir Sif Gunnarsdóttir aftur til Íslands, eftir at hava verið stjóri í Norðurlandahúsinum í fimm...
– Eg umboði Føroyar umvegis Danmark
Jóhan á Plógv Hansen, sum í 2012 valdi danska landsliðið fram um tað føroyska, er um at koma fyri seg eftir drúgvan skaða
Gleðin var stór, tá ið posturin endiliga kom
Ferðasambandið millum Føroyar og útheimin 1852-1925


text:
- Tíðindi, mentan og ítróttur
Fleiri kommunulæknastørv á veg
Tak niður
Kommunulæknastørvini í Sundalagnum, Vestmanna og í Sandoynni eru nú mannaði.
Men tað vanta kommunulæknar í Havn, Klaksvík og Runavík.
Tí hevur hon biðið um eykajáttan at fáa ein kommunulæknastarv afturat í Havn beinanvegin.
- Tað er fyrsta stig at fáa ein lækna afturat í Havnini. Eg havi eisini fingið tilmæli um, at vit eiga at fáa ein afturat í Havn, sigur hon.
Tað vil siga, at skjótt verður 14 kommunulæknar í Havn ístaðin fyri 12 sum nú.
Í Runavík eru trý kommunulæknastørv nú. Har verða skjótt fýra.
Tað sama í Klaksvík.
Men hvørki Runavík og Klaksvík eru ikki við í eykajáttanarlógini, sum verður til fyrstu viðgerð í Løgtinginum nú hósdagin.
- Tí, at vit skulu hava hølisviðurskiftini upp á pláss áðrenn, áðrenn vit fáa fíggingina til vega til tað. Eg trúgvi ikki tað verður tann stóri trupulleikin, tí hetta er ein tænasta, sum er neyðugt fyri, at borgararnir skulu kenna seg tryggar, sigur Sirið Stenberg, landsstýriskvinna í heilsumálum.


text:
Samandráttur:
Línuskip: Vit væntað at fleiri línuskip koma at landa í vikuni. Tað verður ein blandingur av toski, longu, brosmu og hýsu. Skipini royna bæði á rygginum, á djúpum vatni og inni á grunninum. Okkurt línuskip er nýliga byrjaðir túr og koma tí neyvan at landa í vikuni. Líniskipini á Flemish Kap hava verði inni og landað. Fiskurin verður við byngjum sendur til Føroya. Fiskiskapurin hevur verði sera góður.
Útróður: Streymurin verður góður, men veðri verður ikki gott fyrst í vikuni, men betri seinni í vikuni, so vit vantað at bátarnir fara at gera nakrar túrar hóast alt. Fiskaríið er brúkiligt.
Djúpvatnstrolarar: Tveir fiska upsa og ein fiskar blálongu. Allir eru nýliga byrjaðir túr og koma tí helst at landað síðst í vikuni ella fyrst í aðru viku. Frystitrolarirnir fiska tosk og blálongu.
Partrolarar: Tey flestu pørini eru til fiskarí og koma at landa sum vikan líður. Fiskaríið er sum heild á einari leið.
Trolbátar: Fimm trolbátar eru norðanfyri og fiska tosk og hýsu og so nakað av flatfiski. Vit væntað at teir koma at landað fyrst í vikuni. Fiskaríið er gott. Ein fer út um vikuskiftið og kemur tí helst at landað seinni í vikuni.
Garnaskip: Vit vantað at ein landar fyrst í vikuni og so hinir báðir síðst í vikuni. Fiskaríið er smáligt eftir svartkalva.
Heinta alla metingina her


text:
Endamálið við verkætlanini er at bøta umstøðurnar at fáa stór akfør og flutning til Svínoyar. Verkætlanin er gjørd sum eitt samstarv millum Klaksvíkar Kommunu og Landsverk.
Farið var undir verkætlanina í 2015, sum helt fram í 2016, men vegna veður varð bert umleið tveir triðingar av verkætlanini lidnir, áðrenn veturin byrjaði. Arbeiðið verður tikið upp aftur nú, og verkætlanin skal verða liðug í 2017.
Bygningsánari: Klaksvíkar Kommuna
Byggiharri: Landsverk/Klaksvíkar Kommuna
Høvuðsráðgevi: HMP
Arbeiðstakarar: Norðhús
Tíðarætlan: Liðugt í 2017. Írestandi arbeiðið er mett at taka tveir mánaðir í summar, um veðrið er til vildar.
Kostnaðarætlan: Kostnaðurin er 4,0 mió. krónur, har av landið rindar 3,265 mió. krónur.


text:
Hatta við flogvøllinum á Glyvursnesi minnir nógv um Argentina og Falklandsoyggjarnar.
Hvørja ferð tað gongur minni væl, ella tað eru stórmál, ið tey leiðandi í Argentina hava trupulleikar við, so leggja tey á borðið trumfkortið, sum skal fáa argentinar at hugsa um okkurt annað: Argentina eigur Las Malvinas, Falklandsoyggjarnar.
Sama er í Tórshavn.
Býráðið megnar ikki at fáa øll kloakviðurskifti í ordan.
Býurin manglar parkeringspláss, og nýggjar innkomuvegir.
Býráðið billar ÍSF inn, at vit eru oyggjaleikaklár, hóast umstøðurnar hjá tennis, golf, skjóting, bogaskjóting, badminton og fjallasúkkling er langt frá kravdum oyggjaleikastøði.
Men man ger, sum stjórnin í Argentina.
Man fær havnarfólk at hugsa um okkurt annað enn trupulleikarnar, og tað, sum býráðið ikki avrikar.
Man rópar: Flogvøll á Glyvursnesi - Los Puerto Aeros Glyvursnes son Tórshavnas -.
Men vit eru fleiri havnarborgarar, sum eru troytt av, at trupulleikarnir ikki verða loystir, og so rópar ein: "Vit eiga Falklandsoyggjarnar (Flogvøllin)".
Havnarborgarar
Um tú veitst okkurt, sum VP ikki veit - skriva so til vp@vp.fo


text:
Tryggið tey veikastu í samfelagnum
Almenn áheitan til politikkarar, um við lóg, at tryggja tey veikastu í samfelagnum móti kensluleysum, køldum og kyniskum fakfelagsformonnum
Tey veikastu í samfelagnum verða gloymd, niðurpínd og skúgva til viks í høðrum lønarsamráðingum - og hetta góðtaka øll, eisini tey annars bræðneggjaðu fyristøðufólkini í avvarandi feløgum kring landið, sum ikki við einum orði hava átalað hesa vanlukkiligu støðu.
Politiska skipanin má tryggja øllum borgarum í føroyska samfelagnum livilig kor - ikki bara sjúkrarøktarfrøðingum, pedagogum og øðrum starvsbólkum. Støðan hjá teimum veikastu í samfelagnum er sera vánalig, og tað er hetta verkfallið somuleiðis próvfast dømi um.
Tað er syrgiligt at staðfesta, at eingin tykist harmast um, tað sera harðrendu framferðina hjá Jógvani Philbrow, formanni í Pedagogfelagnum, har tey veikastu í samfelagnum, eru tikin gíslar í hesi lønarósemjuni, og tað verður lagt ógvusliga eftir hesum veika samfelagsbólki, sum ongan góðan tykist eiga.
Púra samvitskuleyst, kalt og kyniskt verða áralangar viðgerðir eftir fáum døgum brotnar niður, og sjúklingurin ella fólkið við serligum avbjóðingum, fær stórt afturstig bæði kropsliga og sálarliga.
Ja stórt mein fyri restina av lívinum.
Foreldur og avvarandi hava barst og stríðst fyri, ofta í áravís, til tess at fáa nøktandi viðgerð og umstøður til t.d. børn og ung við serligum tørvi.
Tað sær ikki út til, at nakar gevur sær far um, tað truplu støðu hesar familjur eru í.
Tá ið so harðliga verður farið fram, av formanninum í Pedagogfelagnum, mótvegis hesum samfelagsbólki, so má tað vera eitt krav til politikkarar og avvarandi mynduleikar, um við lóg at tryggja, at hesin samfelagsbólkur ikki verður viðfarin á slíkan vanærisligan hátt í øðrum komandi verkføllum.
Jónvá Danielsen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará